	    Legea 329/2003, privind activitatea detectivilor particulari

CAP. I
  Dispoziţii generale

    ART. 1
  (1) Detectivul particular este persoana atestata în condiţiile prezentei legi şi care, fãrã sa aducã atingere dreptului la viata intima, familialã şi privatã ori altor drepturi şi libertãţi fundamentale, la cererea persoanelor fizice sau juridice, desfãşoarã activitãţi specifice de investigare, referitoare la:
  a) conduita şi moralitatea publica a unei persoane;
  b) date privind solvabilitatea ori seriozitatea unei persoane fizice sau juridice potenţiala partenera într-o afacere;
  c) persoanele dispãrute de la domiciliu;
  d) bunurile care fac obiectul unor litigii de natura civilã sau penalã înstrãinate în scopul prejudicierii intereselor unei pãrţi în proces;
  e) asigurarea protecţiei impotriva scurgerii unor informaţii din sfera vieţii private sau a activitãţii operatorilor economici care doresc sa pãstreze confidenţialitatea acestora.

(2) Activitatea detectivului particular nu poate fi contrarã reglementãrilor legale interne sau celor internaţionale la care România este parte, siguranţei naţionale, ordinii publice ori bunelor moravuri.
 

 (3) Informaţiile obţinute în urma activitãţilor desfãşurate de detectivul particular sunt destinate exclusiv clientului acestuia, în condiţiile prezentei legi.

ART. 2

1).Detectivul particular isi poate exercita profesia, dupã caz, în cadrul societãţilor specializate sau al cabinetelor individuale de detectivi particulari, înfiinţate conform legislaţiei comerciale şi care funcţioneazã în baza licenţei eliberate de Inspectoratul General al Poliţiei Romane.
(2) Obiectul de activitate al societãţilor specializate şi al cabinetelor individuale de detectivi particulari este unic.
(3) Conducãtorii executivi ai societãţilor specializate de detectivi particulari trebuie sa fie absolvenţi ai facultãţii de drept sau ai unei şcoli postliceale de detectivi ori sa fi îndeplinit funcţia de poliţist ori lucrator în cadrul unei instituţii publice cu atribuţii în domeniul ordinii publice sau siguranţei naţionale cu grad de ofiţer şi sa îndeplineascã condiţiile prevãzute la art. 5 lit. c), d), e) şi f).

(4) Asociaţii sau actionarii persoane fizice ai societãţilor specializate de detectivi particulari, înfiinţate conform alin. (1), trebuie sa îndeplineascã cumulativ condiţiile prevãzute de art. 5 lit. d) şi e).

    
ART. 3
 (1) Detectivul particular este obligat sa pãstreze secretul profesional asupra datelor şi informaţiilor obţinute.
(2) Datele şi informaţiile prevãzute la alin. (1) pot fi comunicate, la cerere, în condiţiile legii, numai instanţelor judecãtoreşti şi Ministerului Public, dacã acestea sunt utile pentru aflarea adevãrului în cauzele penale.
 (3) În activitatea desfasurata, detectivul particular se supune legii, statutului societãţii specializate sau al cabinetului individual de detectivi particulari.

CAP. II.
Dobândirea calitãţii de detectiv particular

ART. 4. 
(1)Activitatea de detectiv particular poate fi desfasurata numai de persoanele care sunt atestate profesional.

ART. 5.
Poate dobândi calitatea de detectiv particular persoana care îndeplineşte urmãtoarele condiţii:

 a) are cetãţenia romana sau cetãţenia unuia dintre statele membre ale Uniunii Europene ori ale Spaţiului Economic European;
 b) poseda cel puţin studii medii şi este absolventa a unei şcoli postliceale de detectivi sau a îndeplinit funcţia de poliţist ori lucrator în cadrul unor instituţii publice cu atribuţii în domeniul apãrãrii, ordinii publice sau siguranţei naţionale ori este absolventa a unei instituţii de învãţãmânt superior;
 c) este apta din punct de vedere medical;
d) sa nu fi fost condamnata pentru infracţiuni sãvârşite cu intenţie;
e) nu desfãşoarã o activitate care implica exerciţiul autoritãţii publice;
f) a obţinut avizul inspectoratului de poliţie judeţean sau al Direcţiei generale de poliţie a municipiului Bucureşti, dupã caz;
 g) a promovat examenul de atestare a calitãţii de detectiv particular, conform prevederilor art. 7, ori deţine un certificat de calificare în aceasta profesie sau un atestat similar eliberat în unul dintre statele membre ale Uniunii Europene şi ale Spaţiului Economic European.


 
ART. 6. 
Pentru susţinerea examenului de atestare a calitãţii de detectiv particular, cei interesaţi trebuie sa depunã la inspectoratele de poliţie judeţene sau, dupã caz, la Direcţia generalã de poliţie a municipiului Bucureşti urmãtoarele acte:
  a) cerere;
  b) curriculum vitae;
  c) actul de stare civilã, în copie legalizatã;
  d) actul de studii, în copie legalizatã;
  e) actul de absolvire a unui curs de specialitate, în copie legalizatã;

 f) certificate medicale şi de testare psihologicã, eliberate de o unitate sanitarã specializatã, respectiv de un laborator autorizat;
  g) certificat de cazier judiciar;
  h) declaraţie din care sa rezulte ca îndeplineşte condiţia prevãzutã la art. 5 lit. e);
  i) dovada achitãrii tarifului pentru susţinerea examenului de atestare a cunoştinţelor, stabilit în conformitate cu dispoziţiile legale.
   

ART. 7
(1) Calitatea de detectiv particular se dobândeşte în urma verificãrii îndeplinirii condiţiilor prevãzute de lege şi a examinãrii candidaţilor de cãtre o comisie instituitã la nivelul inspectoratului de poliţie judeţean, respectiv al Direcţiei generale de poliţie a municipiului Bucureşti.
(2) Comisia prevãzutã la alin. (1) se întruneşte trimestrial, iar verificarea cunoştinţelor se face potrivit tematicii aprobate de Inspectoratul General al Poliţiei Romane.

(3) Dupã promovarea examenului, detectivului particular i se elibereazã un atestat, pe baza cãruia se poate asocia ori angaja la o societate licentiata sau isi poate infiinta cabinet individual pentru desfãşurarea de activitãţi de investigare.
(4) Persoana respinsã la examen poate depune contestaţie la Inspectoratul General al Poliţiei Romane în termen de 3 zile, acesta având obligaţia sa o soluţioneze în termen de 30 de zile de la data depunerii.

(5) Cetãţenii din statele membre ale Uniunii Europene şi ale Spaţiului Economic European care au calitatea de detectiv particular pot desfasura activitãţile specifice acestei profesii pe teritoriul României, în condiţiile prezentei legi, exclusiv în baza unei delegaţii emise de societatea pe care o reprezintã, în vederea soluţionãrii cazului ce face necesarã prezenta acestora în România. Cetãţenii din statele membre ale Uniunii Europene şi ale Spaţiului Economic European fac dovada calitãţii de detectiv particular cu actul care atesta în mod valabil aceasta calitate în statul de origine sau de provenienta.

(6) Detectivii prevãzuţi la alin. (5) au obligaţia ca înaintea desfãşurãrii oricãror activitãţi specifice şi la încetarea acestora sa înştiinţeze organul de poliţie competent teritorial.
 
ART. 8

1).Calitatea de detectiv particular înceteazã:
a) prin renunţare scrisã, care se depune la inspectoratul de poliţie judeţean sau, dupã caz, la Direcţia generalã de poliţie a municipiului Bucureşti;
b) prin anularea atestatului în condiţiile art. 23 alin. (2);
c) când persoana în cauza nu mai îndeplineşte condiţiile prevãzute la art. 5 lit. a) şi c)-e).

(2) Calitatea de detectiv particular se suspenda:
  a) când impotriva persoanei în cauza se pune în mişcare acţiunea penalã, pentru o infracţiune sãvârşitã cu intenţie, în legatura cu activitatea sa de detectiv; în acest caz suspendarea dureazã pana la soluţionarea definitiva a cauzei;
b) pe timpul cat detectivul particular se afla în una dintre situaţiile prevãzute la art. 10;

c) în condiţiile prevãzute la art. 20 şi art. 23 alin. (1).
    

ART. 9
  (1) Dupã promovarea examenului de atestare detectivul particular utilizeazã, în scopul dovedirii acestei calitãţi, legitimatia de detectiv particular.


  

(2) Legitimatia de detectiv particular este nominalã şi nu este transmisibila. Modul de eliberare, forma şi conţinutul legitimatiei se stabilesc prin ordin al ministrului internelor şi reformei administrative, care se publica în Monitorul Oficial al României, Partea I.
    

ART. 10
Exercitarea profesiei de detectiv particular este incompatibilã cu:
  a) activitatea salarizata în cadrul altor profesii, care implica exerciţiul autoritãţii publice;
  b) activitãţi care influenţeazã independenta profesiei ori contravin bunelor moravuri;
  c) exercitarea nemijlocitã de fapte de comerţ, cu excepţia celor conforme obiectului de activitate şi îndeplinirii atribuţiilor specifice.

CAP. III
Drepturile şi obligaţiile detectivului particular, ale societãţilor specializate şi ale cabinetelor individuale în care acesta isi desfãşoarã activitatea

ART. 11
  (1) În exercitarea profesiei detectivul particular are dreptul sa efectueze investigaţii în legatura cu persoanele, bunurile, faptele, datele şi împrejurãrile care fac obiectul acestei activitãţi, cu respectarea stricta a drepturilor şi libertãţilor cetãţenilor, precum şi a dispoziţiilor legale.


  (2) În efectuarea investigatiei detectivul particular poate solicita persoanelor fizice sau autoritãţilor publice informaţii care, potrivit legii, nu sunt clasificate şi nu aduc atingere dreptului la viata intima, familialã şi privatã ori altor drepturi şi libertãţi fundamentale ale persoanei vizate.
   
 ART. 12
  
Detectivul particular are urmãtoarele obligaţii:
  a) sa manifeste probitate şi conştiinciozitate profesionalã, scopul activitãţii sale fiind aflarea adevãrului în cauza pentru care a fost angajat;
  b) sa foloseascã metode şi mijloace de investigare prin care sa nu aducã atingere normelor de drept ori drepturilor şi libertãţilor cetatenesti;
  c) sa pãstreze, chiar şi dupã încetarea calitãţii de detectiv particular, secretul profesional cu privire la actele, faptele, datele şi împrejurãrile despre care a luat cunostinta în timpul desfãşurãrii activitãţii, cu excepţia cazurilor expres prevãzute de lege;
  d) sa nu uzeze de calitatea de detectiv particular decât în interesul serviciului.
    

ART. 13
  Detectivului particular, în desfãşurarea activitãţii, îi este interzisã efectuarea de investigaţii cu privire la:
  a) activitatea personalului reprezentantelor diplomatice şi consulare sau a organizaţiilor internaţionale cu statut similar;
  b) activitatea persoanelor, desfasurata permanent ori temporar, cu orice titlu, în interesul autoritãţilor publice, instituţiilor sau altor persoane juridice de interes public ori în serviciile de interes public;
  c) datele confidenţiale cu privire la convingerile politice, religioase, filozofice sau sindicale şi la exprimarea acestor convingeri, la orientarea sexualã, sãnãtatea, originea socialã ori etnicã a unei persoane;
  d) cauzele penale aflate în lucru la organele judiciare;
  e) activitãţile specifice desfãşurate de instituţiile cu atribuţii în domeniul apãrãrii, ordinii publice şi siguranţei naţionale.


    ART. 14
  Societãţile specializate şi cabinetele individuale de detectivi particulari au urmãtoarele drepturi:
  a) sa se doteze şi sa foloseascã mijloacele tehnice de investigare şi comunicaţii permise de lege;
  b) sa organizeze cursuri şi alte activitãţi de pregãtire profesionalã şi fizica specifice pentru perfecţionarea pregãtirii personalului propriu;
  c) sa se afilieze în asociaţii profesionale care sa le reprezinte interesele în relaţiile cu alte asociaţii sau cu instituţii ale statului;
  d) sa solicite oficial de la autoritãţile publice date despre persoane, bunuri sau situaţii necesare detectivului particular în procesul de investigare, care, potrivit legii, nu sunt clasificate şi nu aduc atingere dreptului la viata intima familialã şi privatã ori altor drepturi şi libertãţi fundamentale ale persoanei vizate.

    ART. 15
  (1) În organizarea şi desfãşurarea activitãţii detectivii particulari din societãţile specializate şi din cabinetele individuale au obligaţia:
  a) sa întreprindã investigaţii numai în baza unei convenţii scrise încheiate cu clientul;
  b) sa înfiinţeze un registru numerotat şi sa îl înregistreze la inspectoratul de poliţie judeţean sau, dupã caz, la Direcţia generalã de poliţie a municipiului Bucureşti, în care vor tine evidenta cazurilor investigate;
  c) sa comunice datele şi informaţiile solicitate de procuror sau de instanta de judecata, pentru soluţionarea unor cauze penale;
  d) în cazurile în care constata ca informaţiile obţinute vizeazã siguranta nationala, sa sesizeze de îndatã autoritãţile cu atribuţii în domeniu;
  e) sa angajeze şi sa foloseascã pentru activitãţile specifice de investigaţii numai persoane care au calitatea de detectiv particular;
  f) în raport de posibilitãţi şi pe baza unor convenţii, sa primeascã în practica elevi ai şcolilor de detectivi particulari.
  (2) Societãţile specializate şi cabinetele individuale de detectivi particulari isi întocmesc regulament de organizare şi funcţionare, care se aproba prin dispoziţie scrisã a conducatorului executiv al societãţii sau a şefului cabinetului individual, dupã caz.

    CAP. IV
  Sancţiuni

    ART. 16
  Nerespectarea dispoziţiilor prezentei legi atrage, dupã caz, rãspunderea civilã, materialã, disciplinarã, contravenţionalã sau penalã.
    

ART. 17
Încãlcarea prevederilor art. 2 alin. (1), ale art. 4, precum şi declararea de date false prin actul prevãzut la art. 6 lit. h) constituie infracţiuni şi se pedepsesc potrivit Codului penal.
    

ART. 18
  Constituie contravenţii urmãtoarele fapte:
  a) efectuarea de investigaţii în alte cazuri decât cele prevãzute la art. 1 alin. (1) sau cu încãlcarea prevederilor art. 12 lit. b)-d) şi ale art. 13;
  b) încãlcarea prevederilor art. 3 alin. (1) şi (3) şi ale art. 7 alin. (6);
  c) încãlcarea prevederilor art. 2 alin. (2) şi (3), art. 3 alin. (2) şi ale art. 15 alin. (1) lit. a)-e).
    

ART. 19
  (1) Contravenţiile prevãzute la art. 18 se sancţioneazã dupã cum urmeazã:
  a) faptele prevãzute la lit. a) şi c), cu amenda de la 500 lei la 1.000 lei;
  b) fapta prevãzutã la lit. b), cu amenda de la 200 lei la 500 lei.
  (2) În cazul contravenţiilor prevãzute la art. 18 lit. c), sancţiunea amenzii poate fi aplicatã şi persoanei juridice, caz în care limitele acesteia sunt de la 1.000 lei la 2.500 lei.
    

ART. 20
  (1) Repetarea sãvârşirii contravenţiilor prevãzute la art. 18 lit. a) şi c) în interval de un an atrage suspendarea atestatului pe o perioada de la 3 la 6 luni.
  (2) Suspendarea atestatului şi revocarea suspendãrii se dispun, în toate cazurile, de cãtre Inspectoratul General al Poliţiei Romane, la propunerea inspectoratelor de poliţie judeţene sau a Direcţiei generale de poliţie a municipiului Bucureşti, şi se comunica persoanei în cauza.
    

ART. 21
  Constatarea contravenţiilor şi aplicarea sancţiunilor se fac de cãtre politisti anume desemnaţi de Inspectoratul General al Poliţiei Romane.
    

ART. 22
  Prevederile Ordonanţei Guvernului nr. 2/2001  privind regimul juridic al contravenţiilor, aprobatã cu modificãri şi completãri prin Legea nr. 180/2002 , cu modificãrile şi completãrile ulterioare, cu excepţia art. 28 şi 29, se aplica şi contravenţiilor prevãzute de prezenta lege.
  

ART. 23
  (1) Încãlcarea obligaţiilor prevãzute la art. 15 alin. (1) lit. a)-e) atrage şi suspendarea atestatului de detectiv particular sau, dupã caz, a licenţei de funcţionare a societãţii specializate ori a cabinetului individual de detectivi particulari, pe o perioada cuprinsã între o luna şi 3 luni.
  (2) Atestatul de detectiv particular sau, dupã caz, licenta de funcţionare a societãţii specializate ori a cabinetului individual de detectivi particulari se anuleazã dacã, într-un interval de un an de la data la care a expirat termenul de suspendare a atestatului sau a licenţei, este sãvârşitã din nou una dintre faptele care atrag mãsura suspendãrii.
    ART. 24
  (1) Mãsurile prevãzute la art. 23 referitoare la suspendarea sau anularea atestatului de detectiv particular se dispun de cãtre inspectoratul de poliţie judeţean care l-a emis sau, dupã caz, de cãtre Direcţia generalã de poliţie a municipiului Bucureşti.
  (2) Suspendarea sau anularea licenţei de funcţionare a societãţii specializate ori a cabinetului individual de detectivi particulari se dispune, în condiţiile prezentei legi, de cãtre Inspectoratul General al Poliţiei Romane.

    CAP. V
  Dispoziţii finale

    ART. 25
  Controlul activitãţii specifice desfãşurate de societãţile specializate şi de cabinetele individuale de detectivi particulari se efectueazã de politisti anume desemnaţi de cãtre Inspectoratul General al Poliţiei Romane, cu avizul Ministerului Public.
    

ART. 26
  Inspectoratul General al Poliţiei Romane tine evidenta tuturor detectivilor atestaţi, a societãţilor specializate şi a cabinetelor individuale de detectivi particulari.
    

ART. 27
  Nomenclatorul de activitãţi din economia nationala se completeazã cu activitatea de detectiv particular.

    ART. 28
  (1) Prevederile prezentei legi se completeazã cu dispoziţiile legale privind recunoaşterea diplomelor şi calificarilor profesionale pentru profesiile reglementate din România.
  (2) Documentele necesare pentru dobândirea calitãţii de detectiv particular, altele decât cele prevãzute la alin. (1), eliberate cetãţenilor statelor membre ale Uniunii Europene sau aparţinând Spaţiului Economic European, de cãtre autoritãţile statului de origine sau de provenienta, sunt recunoscute în condiţiile legii.
    ART. 29
  (1) Prezenta lege intra în vigoare la 90 de zile de la publicarea în Monitorul Oficial al României, Partea I.
  (2) În 60 de zile de la publicare, Inspectoratul General al Poliţiei Romane şi Serviciul Roman de Informaţii vor elabora proiectul normelor de aplicare a prezentei legi, pe care îl vor supune aprobãrii Guvernului.

                               __________


	Propuneri de modificare a Legii 329/2003 privind activitatea detectivilor particulari

Capitolul I.                 

Dispoziții generale

ART. 1
Definitii:

(1)Detectivul particular sau investigatorul privat  este persoana care  în condițiile prezentei  legi  si fară să aducă atingere  dreptului la viață intimă, familială sau privată, ori altor drepturi si libertăți fundamentale, la cererea persoanelor fizice sau juridice, desfășoară activități specifice de investigatii private.

(2) Activitățile specifice de investigaţii private, reprezintă ansamblul de activităţi specifice permise de lege, desfăşurate de detectivii particulari, în scopul aflării adevărului, sau a  documentării unor situaţii, acte, fapte sau  împrejurări care fac interesul unor cauze legale si legitime, aparținând unor persoane fizice sau juridice.

(3) Lista orientativă a activităților specifice de investigații va fi întocmită si publicată de Asociatiile profesionale, si va putea fi utilizata de Agentiile de investigatii si Cabinetele individuale de investigtii.  Ea poate cuprinde: 

-  investigații generale; 

-  investigații privind producerea unor   accidente, incendii, alarme, furturi;

-  investigații privind infidelitățile sau interesele matrimoniale;
-  investigații în cazuri de minori si familie partaj de bunuri provenite în timpul casătoriei; stabilirea paternității, teste ADN;
-  investigații privind violența în familie, cazuri de copii abuzați, hărțuiri sexuale, santaj;
-  investigații în cazuri de vătămare corporală;
-  investigații privind fraudele pe internet;


-  investigații privind fraudele în asigurări;

-  investigații privind securitatea PC, furturi intelectuale;
- investigații pentru corporații și cazuri de criminalitate corporativă;
- investigații privind corectitudinea angajatilor, a partenerilor de afaceri;
- investigații privind concediere si/sau despăgubirea angajaților;
- investigații privind recuperarea datoriilor;
- investigații în cazuri de recuperare a bunurilor sau a bunurilor care fac obiectul contractelor de leasing sau închiriere;

- investigații leagate de serviciile de pază;
- investigații privind serviciile de patrulare;
- investigații în domeniul protecției persoanelor și a bunurilor; 

- investigații privind securitatea și sistemele de securitate;

- investigații în prevenirea pierderilor în afaceri

- investigații în domeniul cauzelor civile, examinarea documentelor, documentare video/foto, localizarea și intervievarea martorilor;

- investigații în cazuri de fraudă;

- investigații privind criminalitatea, traficul de persoane, căutarea copiilor sau persoanelor dispărute sau plecate de la domiciliu;

- investigații financiar-economice

- investigații în domeniile aviației, maritim sau minier; 

- investigații de mediu și protecția mediului;
- studii de securitate; 
- investigații privind securitatea  evenimentelor; - audit de securitate;
- anchete private; 

- activități de observare, supraveghere,      supraveghere video;

- investigații legate de animalele de companie;
- activități sub acoperire;
- identificarea de indicii sau mijloace de probă, la solicitarea parții vătămate, care să poată fi utilizate în cauzele civile sau penale;

- consultanță de specialitate 

(4) Agentia de investigatii private – este societatea comerciala specializata, care in conditiile prezentei legi desfasoara activitati specifice de investigatii private si care are obiect unic de activitate .
(5) Cabinetul individual de investigatii – este persoana fizica autorizata care in conditiile prezentei legi desfasoara activitati de investigatii private.
(6) Administratorul societatii specializate de  dedetectivi particulari, este persoana care va administra Agentia de investigatii si va organiza si conduce activitatea specifica de investigatii private in conditiile prezentei legi. 
(6) Licenta profesionala  – reprezinta autorizarea unei persoane fizice,  in conditiile prezentei prezentei legi,  pentru a exercita profesia de detectiv particular, si este sinonima dreptului de practica.
(7) Licenta de  functionare – reprezinta autorizarea unei persoane juridice, in conditiile prezentei legi, de a desfasura activitati de investigatii private.    
(8) Activitatea de investigatii private  nu poate fi contrarã reglementãrilor legale interne sau celor internaţionale la care România este parte, siguranţei naţionale, ordinii publice ori bunelor moravuri.

(9) Datele si informaţiile obţinute în urma activitãţilor specifice de investigtii,  sunt destinate exclusiv clientului , în condiţiile prezentei legi.

Argumente: 
          Detalierea si definirea cât mai corectă si completa a termenilor folositi in activitatea specifica de investigatii private, va inlatura confuzia care exista in prezent cu privire la: 
definitia profesiei si a celui care o practica, utilizarea alternativa a sintagmei de investigator privat precum si a aceleia de „agentie de investigatii private”,  definirea formei de practica si a persoanelor autorizate si responsabile sa organizeze si sa conduca aceste activitati
         Detalierea unei liste de activitati specifice de investigatii private va aduce clarificari cu privire nu numai la ce anume face obiectul investigatiei private dar si la confuzia si inducerea atat a clientilor cat si celor abilitati sa efectueze un control al acestei activitati. 
       Se elimina caracterul limitativ si neclar cu privire la tipul de activitati pe care le poate desfasura investigatorul privat
ART.  2

(1)Detectivul particular își poate exercita profesia, dupã caz, în cadrul Agentiilor de investigatii private  sau al Cabinetelor de investigatii private, înfiinţate conform legislaţiei comerciale şi care funcţioneazã în baza licenţei eliberate de Inspectoratul General al Poliţiei Romane. 
(2) Obiectul de activitate al Agentiilor de investigstii private  şi al Cabinetelor individuale de investigatii private este unic.
(3) Administratorii Agentiei de investigatii private  care  vor indeplini si atributiile de organizare si conducere a activitatii de investigatii private trebuie sa fie detectivi particulari atestat.
Argumente:
        Este necesară modificarea articolului acordându-i-se detectivului atestat dreptul de a profesa si de a-și conduce propria societate comercială.

        Un detectiv particular atestat trebuie să îndeplinească condițiile de studii pentru a profesa și  a trecut deja printr-o examinare în vederea atestării.

       Așa cum este formulat acum articolul conferă dreptul de conduce o activitatea  de detectivi particulari unui absolvent de drept sau unui fost lucrator în cadrul unei instituții cu atribuții în domeniul ordinii publice, fără să fie atestat și fără să facă dovada că are cunostințele /competentele profesionale necesare în domeniu, acesta functionand adesea, pe langa administratorul /administratorii Societatii carora li se solicita doar conditiile prevazute de Legea 30/1990 a societatilor comerciale. 
(4) Asociaţii Agentiei de investigtii pot fi persoane fizice sau juridice.

     Asociatii persoane fizice  trebuie sa îndeplineasca urmatoarele conditii:

a)sa nu aiba cazier judiciar

b)sa nu indeplineasca o activitate care implica exercitiul autoritatii publice

Argumente:
Legea 30/1990 a societatilor comerciale prevede dreptul de a fi asociat atat a persoanei fizice cat si a cele juridice, singurul criteriu fiind cel al aportului la capitalul social.

      Din moment ce Agentia de investigatii se infiinteaza si administreaza conform legilatiei comerciale, este necesara indepartea limitarii sau crearii confuziei ca asociatii poat fi doar persoane fizice. 

     In ce priveste administrarea unei societati, Legea 30/1990 prevede posibilitatea administrarii societatii de catre unul sau mai multi admnistratori. 

In acest caz, este necesar sa precizam ca administratorul unic sau cel putin unul dintre administratori  trebuie sa fie si detectiv particular atestat. 

  ART.  3
(1)Detectivul particular este obligat sa pastreze secretul profesional asupra datelor si informatiilor obtinute. 
(2) Pentru asigurarea secretului profesional, actele și lucrările cu caracter profesional aflate asupra detectivului particular  sau în cabinetul /biroul sau de lucru sunt inviolabile potrivit prezentei legi.

(3) Divulgarea de către detectivul particular, fără drept, a unei informații confidențiale din sfera privată a clientului său ori care privește un secret operațional sau comercial care i-a fost încredințat în virtutea aceleiași calități sau de care a putut să ia cunoștință în timpul desfășurării activităților specifice profesiei constituie infracțiune și se pedepsește conform prevederilor Codului penal cu privire  la incalcarea secretului profesional. 
(4) Detectivul particular poate furniza date si informatii sub forma unui Raport scris sau verbal,  in instante  sau la solicitarea altor organe , numai la solicitarea clientului sau si a acordului scris al acestuia.  

(5) În activitatea desfasurata, detectivul particular se supune legii, Regulamentului de organizare si functionare alAgentiei de investigatii  sau al Cabinetului  individual de investigatii private, precum si Codului deontologic al profesiei. 

Argumente:  
     Pastrarea secretului profesional, cu privire la orice aspect din relaţia  detectiv particular-client este un element fundamental al autonomiei independentei profesiei. 
    Acest aspect presupune  încrederea clientului nu doar în abilităţile profesionale ale detectivului particular , ci şi garanţia că informaţiile pe care i le incredinteaza sau acesta le afla in cadrul procesului de investigare,  îşi vor păstra caracterul confidenţial. 

    Toate informaţiile si datele de orice tip, în orice formă şi pe orice suport schimbate între detectivul particular  şi clientul său sunt parte a secretului profesional. 
     Sunt confidenţiale atât informaţiile pe care clientul le-a furnizat detectivului particular  cu titlu confidenţial, cât şi orice alte informaţii şi probe pe care detectivul particular  le-a obţinut prin activităţile proprii legate de o anumită cauză şi care nu sunt cunoscute public. 
     Obligaţia de a păstra secretul profesional se întinde asupra tuturor activităţilor detectivului particular , ale asociaţilor săi, ale colaboratorilor de orice tip precum si a angajatilor proprii

     Prin urmare in Normele de aplicare a prezentei Legi precum si in Regulamentul de Organizare si functionare a Agentiei de investigatii este necesar sa se detalieze acest aspect. 
Capitolul  II

Dobandirea calitații de detectiv particular

ART. 4 
(1) Activitatea de detectiv particular poate fi desfășurată numai de persoanele care au obtinut licenta profesionala. 
(2) Dobândirea licentei profesionale de detectiv particular se poate face in urma unei examinari profesionale sustinute in conditiile prezentei legi. 
ART. 5 
Pentru dobândirea licentei profesionale , persoana solicitantă trebuie să îndeplinească următoarele condiții: 

a)să fie cetățean român sau al unuia dintre statele membre ale Uniunii Europene ori ale Spaţiului Economic European.
b) este absolvent al unui colegiu universitar calificarea detectiv particular sau al unei institutii de invatamant superior cu specializarea detective particular 

c) să nu aibă cazier judiciar;
d) să nu desfășoare o activitate care implică exercițiul autorității publice;

e) să promoveze examenul de Licenta profesionala sau să dețină o licenta similara eliberat într-unul dintre Statele membre ale Uniunii Europene și ale Spatiului Economic European.

g) să prezinte dovada unui stagiu profesional de minimum un an in cadrul unei Agentii de investigatii private. 
Argumente:
   Modificarea literei (b) este necesara pentru eliminarea discrepentei evidente in ceea ce privesc cerintele minime de pregatire profesionala.

    Astfel, in prezent functioneaza Colegiul universitar – calificarea detectiv particular cu o durata de studii de 2 ani la nivel preuniversitar, cu o programa de pregatire suficienta si adecvata cerintelor domeniului.

    Exista demersuri de infiintare a unei specializari de detectivi particular in cadrul Facultatii de drept, ceea ce va asigura in curand studii superioare in domeniu. Se are deasemenea in vedere infiintarea unei Facultati de profil – investigatii private. 

   Se elimina astfel situatia in care absolvirea oricarei institutii de invatamant superior, si a unui curs fantomatic de calificare (in cadrul programelor de pregatire continua a adultilor) , da posibilitatea unui numar mare de persoane sa acceada la profesie, fara o pregatire riguroasa. 

    Deasemenea este necesar sa se elimine privilegiul de a accede la profesie fara o pregatire riguroasa, a oricarui poliţist ori lucrator în cadrul unor instituţii publice cu atribuţii în domeniul apãrãrii, ordinii publice sau siguranţei naţionale. 
    In orice profesie liberala (ex.cea de avocat) este necesar un stagiu de practica si un examende acces la profesie. 

    In ce priveste litera (c) este necesara eliminarea, dat fiind faptul ca examenul medical este pur formal, accesul la profesie nu este limitat de abilitati fizice sau de sanatate, altele decat cele minimum necesare angajarii in munca. 

   Eliminarea literei (f) prin care se stipuleaza obtinerea unui aviz din partea politiei se justifica prin inutilitatea sa. Este o cerere formala, atata timp cat avem o conditie de baza – lipsa unui cazier judiciar. Ce anume trebuie sa “avizeze” aceasta institutie ? 
ART. 6
Pentru susținerea examenului de Licenta profesionala sunt necesare urmatoarele documente:

a) cerere de înscriere la examen;
b) cartea de identitate – in copie 
c) actul de studii, în copie;
d) adeverinta de efectuare a stagiului de practica eliberat de o Agentie de investigatii private
e) cazierul judiciar;
f) declarație pe propria raspundere din care sa rezulte că nu desfășoară o activitate care implică autoritatea publică;

g) dovada achitãrii tarifului pentru susţinerea examenului de atestare a cunoştinţelor, stabilit în conformitate cu prevederile prezentei legi;
Argumente:
Principalul argument este eliminarea unei birocratii si a unor documente total inutile accesului la profesie. 

Nu este necesara o testare psihologica formala, care nu are la baza o metodologie clara si care nu ajuta cu nimic in ce priveste practicarea profesiei. 
ART. 7
(1)Asociatiile profesionale au dreptul de a organiza examinarea in vederea dobandirii Licentei profesionale in conditiile prezentei legi.

(2)In vederea organizarii examinarii acestea vor infiinta o Comisie de examinare, a carei componenta  va fi inaintata IGPR , Directia de Investigatii Criminale, odata cu data si locul stabilite pentru organizarea examinarii. 
(3) Comisia de examinare va fi compusa din 5 membri, dintre care un Presedinte, un Secretar de Comisie si 3 membri. Unul dintre membri Comisiei va fi un ofiter anume desemnat din partea Directiei de Investigatii Criminale.

(4) Pot face parte din Comisia de examinare persoanele care:

- detin functia de Presedinte sau Vicepresedinte  in functie,  in cadrul Asociatiei care organizeaza examinarea.

- detin calitatea de administrator coordonator al activitatii de investigatii private intr-o Agentie de investigatii cu o vechime de minimum 5 ani care este acreditata de Asociatia profesionala sa organizeze stagiile de practica. 

- detin calitatea de cadru didactic  in cadrul Colegiului universitar – calificarea detective particular. 

(5) Membrii Comisiei sunt numiti de catre Asociatia profesionala cu un mandat de 5 ani. 

(6) Examinarea se va organiza o data pe an, la nivel national, in prima luna din Semestrul 2 al anului.

(7) Examinarea va consta intr-un test grila, o proba practica si un interviu oral. 
(8) Tematica de examinare va fi inaintata catre Directia de Investigatii Criminale spre informare.

Asociatia profesionala organizatoare are obligatia de a afisa pe web-site-ul propriu :

a)Tematica de examinare

b)Bibliografia

c)Data si locul organizarii examinarii

d)Metodologia de inscriere si data limita de primire a dosarelor de examinare

e)Taxa de examinare si modalitatea de plata

(9) Rezultatele examinarii se vor inainta catre Directia de Investigatii Criminale, in vederea eliberarii Licentei profesionale. 
(10) Eliberarea licentei profesionale se va face în termen de 30 de zile de la promovarea examenului ,  de catre IGPR, prin Asociatia care a organizat examinarea. 
(11) Persoana respinsã la examen poate depune contestaţie scrisă,  la Comisia de soluționare a contestațiilor, constituita la nivelul Asociatiei o data cu infiintarea Comisiei de examinare, in termen de 3 zile de la data anuntarii rezultatelor.
(12) Comisia de solutionare a contestatiilor va fi compusa din 5 membri, dintre care  doi din partea Asociatiei care organizeaza examinarea, doi membri care au calitatea de cadre didactice  din partea Colegiului universitar – calificarea detectiv particular si un ofiter anume desemnat, de catre Directia de Investigatii Criminale. 

Contestatia va fi solutionata in termen de 30 de zile de la inaintarea catre Comisie. 

(13) Dupa eliberarea licentei profesionale, detinatorul are dreptul de a fi inscris in Tabloul detectivilor particulari cu drept de practica, in conditiile stabilite la nivelul Asociatiei.
(14) Asociatiile profesionale vor inainta anual, Tabloul detectivilor particulari cu drept de practica, catre Directia de Investigatii Criminale, care va centraliza si actualiza Tabloul National al Detectivilor du Drept de Practica. 

(15) Cetãţenii din statele membre ale Uniunii Europene şi ale Spaţiului Economic European care au calitatea de detectiv particular pot desfăsura activitãţile specifice acestei profesii pe teritoriul României, în condiţiile prezentei legi, exclusiv în baza unei delegaţii emise de societatea pe care o reprezintã, în vederea soluţionãrii cazului ce face necesarã prezenta acestora în România.
Cetãţenii din statele membre ale Uniunii Europene şi ale Spaţiului Economic European fac dovada calitãţii de detectiv particular cu actul care atesta în mod valabil aceasta calitate în statul de origine sau de provenienta.

(16). In vedere desfasurarii activitatii specific acestia vor solicita colaborarea cu Agentie de investigatii din Romania, sub coordonareasi responsabilitatea careia vor desfasura activitatea.,
ART.  8
(1) Licenta profesionala  se suspendă:
(a) la cererea posesorului

(b) la cererea posesorului cand acesta devine incompatibil conform prevederilor prezentei legi 

(c) in urma deciziei de suspendare a Asociatiei in al carui Tablou professional se afla inscris, cand acesta nu isi indeplineste obligatiile
ART.  9
 (1) Dupã promovarea examenului de atestare , persoana în cauză obține dreptul de a practica în una din formele prevazute de prezenta lege.

(2) Detectivul particular are dreptul să se legitimize pentru a dovedi legalitatea activităților sale.

(3) Legitimatia de detectiv particular este nominalã şi nu este transmisibila. Modul de eliberare, forma si conținutul legitimației de detectiv  particular se stabilesc de către Asociațiile profesionale prevăzute de lege și se vor publica în Monitorul Oficial al Romaniei, Partea I.


ART. 10
  Exercitarea profesiei de detectiv particular este incompatibilã cu:
 a) activitatea salarizată în cadrul altor profesii, care implică exerciţiul autoritãţii publice;

b) activitãţi care influenţeazã independenta profesiei ori contravin bunelor moravuri;

c) se elimina

Expunere de motive: 

Considerăm că, prevederile literei c)  contravin Codului Muncii și îngrădește dreptul detectivilor particulari de a efectua și alte activități. În acest sens prevederea de la art. b (activităţi care influenţează independenţa profesiei ori contravin bunelor moravuri) acoperă suficient situația în care activitatea desfășurată ca detectiv particular poate intra in conflict cu exercitarea unor alte activități sau profesii.  

De asemenea detectivul particular nu poate fi asimilat unui funcționar, el fiind angajat în cadrul unei societăți private.        

Capitolul III

Drepturile si obligațiile detectivului particular, ale societăților de detectivi particulari și ale cabinetelor individuale de detectivi particulari
ART. 11
(1)  Detectivul particular îşi poate 

exercita activitatea, numai în forma prevăzută de prezenta lege:

- în cadrul unei societăți de detectivi particulari cu licență de funcționare, într-una din formele prevăzute de codul muncii;

- în cadrul unui cabinet individual de detectivi particulari cu licența de functionare, într-una din formele prevăzute de codul muncii;
- ca asociat într-o societate de detectivi particulari cu licență de functionare.
(2) se elimină
ART.  12
(1) În cadrul exercitării profesiei detectivul particular are următoarele drepturi:

a) să presteze servicii de investigații pe bază de contract, conform cu obiectul de activitate prevăzut de prezenta lege. 

b) să obţină date, informaţii, documente și copii de pe documente de la persoanele fizice si juridice, cu acordul lor.

c) să solicite și să obțină consultanță, opinii, concluzii ale specialiștilor în cauzele de care se ocupă.

d) să solicite și să obțină mandatul clientului  de a-l reprezenta, de a-l însoți în timpul unor activități, anchete, situații în care acesta este interesat și care pot avea legătură cu cazul angajat.

(2) În cadrul exercitării activității sale detectivul particular are următoarele obligații:

a) să manifeste probitate şi conştiinciozitate profesionalã, scopul activitãţii sale fiind aflarea adevãrului în cauza pentru care a fost angajat;
 
b) sa foloseascã metode şi mijloace de investigare specific activitatii 
c) sa pãstreze, chiar şi dupã încetarea calitãţii de detectiv particular, secretul profesional cu privire la actele, faptele, datele şi împrejurãrile despre care a luat cunostință în timpul desfãşurãrii activitãţii, cu excepţia cazurilor expres prevãzute de lege;
d) să nu uzeze de calitatea de detectiv particular decât în interesul serviciului.

ART. 13
  Detectivului particular, în desfãşurarea activitãţii, îi este interzisã efectuarea de investigaţii cu privire la:
  a) activitatea personalului reprezentanțelor diplomatice şi consulare sau a organizaţiilor internaţionale cu statut similar;
  b) activitatea persoanelor, desfășurată permanent ori temporar, cu orice titlu, în interesul autoritãţilor publice, instituţiilor sau altor persoane juridice de interes public ori în serviciile de interes public;
  c) datele confidenţiale cu privire la convingerile politice, religioase, filozofice sau sindicale şi la exprimarea acestor convingeri, la orientarea sexualã, sãnãtatea, originea socialã ori etnicã a unei persoane;
d) se elimina 
 e) activitãţile specifice desfãşurate de instituţiile cu atribuţii în domeniul apãrãrii, ordinii publice şi siguranţei naţionale.

ART. 14
Societãţile specializate şi cabinetele individuale de detectivi particulari au urmãtoarele drepturi:

  a) să se doteze şi să foloseascã mijloacele tehnice de investigare şi comunicaţii permise de lege;
  b) să organizeze cursuri şi alte activitãţi de pregãtire profesionalã şi fizică specifice pentru perfecţionarea pregãtirii personalului propriu si colaborator
  c) să se afilieze în asociaţii profesionale care să le reprezinte interesele în relaţiile cu alte asociaţii sau cu instituţii ale statului;

  d) să solicite oficial de la autoritãţile publice date despre persoane, bunuri sau situaţii necesare  în procesul de investigare, potrivit legii, acestea avand obligativitatea comunicarii raspunsului cu celeritate..

ART. 15
  (1) În organizarea şi desfãşurarea activitãţii societãţile specializate şi cabinetele individuale au obligaţia:
  

a)să întreprindã investigaţii numai în baza unei convenţii scrise încheiate cu clientul;
b) să înfiinţeze un Registru de cazuri, numerotat și înregistrat la Asociația profesională din care fac parte. 
Art.c  si d– se elimina 

 c) să angajeze şi să consulte în activitatea specifică detectivi particulari atestați, precum și consultanții, experții, juriștii, specialiștii necesari.
Art.f – se elimina 

  (2) Societãţile specializate şi cabinetele individuale de detectivi particulari își întocmesc regulamente de organizare şi funcţionare, care se aprobă prin dispoziţie scrisã a conducătorului executiv al societãţii sau a şefului cabinetului individual dupa caz, regulamente care vor fi aduse la cunostinta tuturor angajatilor si colaboratorilor. 


CAPITOLUL IV
Sancțiuni


ART. 16
Nerespectarea dispoziţiilor prezentei legi atrage, dupã caz, rãspunderea civilã, materialã, disciplinarã, contravenţionalã sau penalã.

ART. 17
Constituie infracțiune și se pedepsește potrivit

Codului Penal:

a) Practicarea profesiei de detectiv în afara cadrului prevăzut de art.2 al.1 si art.6 lit/.h 
b) Practicarea profesiei de detectiv fără licenta profesionala  profesional așa cum este prev. de art. 4 în prezenta lege.

c) Declararea de date false în actele prevazute de art. 6, litera h.

d) Divulgarea secretului profesional.
Art. 18

Constituie contravenții următoarele fapte:

a) efectuarea de investigații fără contract de prestare de servicii specifice;

b) lipsa registrului de cazuri sau necompletarea acestuia la zi;
c) încalcarea prevederilor art.13 prin efectuarea de investigații în situațiile enuntate în acest articol;
d) refuzul neintemeiat de a furniza datele solicitate de catre organele de urmărire penală sau instanțele de judecată
e) lipsa regulamentului de organizare și funcționare a societății de detectivi particulari sau cabinetului individual

ART. 19
Contravențiile prevăzute la art.18 se vor sancționa cu amendă contravențională după cum urmează:

a) încălcarea prevederilor de la lit. a) se sancționează cu amendă în valoare de 5000 lei

b) încălcarea prevederilor de la lit. b) se sancționează cu amendă în valoare de 500 lei

c) încălcarea prevederilor de la lit. c) se sancționează cu amendă în valoare de 5000 lei

d) încălcarea prevederilor de la lit. d) se sancționează cu amendă în valoare de 500 lei

e) încălcarea prevederilor de la lit. e) se va sanctiona cu amenda în valoare de 500 lei

Argumente: 

Infracțiunile și contravențiile trebuie stabilite clar și fără echivoc, astfel încat să nu existe posibilitatea de interpretare.

ART. 20
(1) Repetarea săvârșirii contravențiilor prevăzute la art. 18  lit. a), c), e) în decurs de 1 an, atrage după sine suspendarea licenței de funcționare a societății sau cabinetului individual în cauză, pentru o perioada de 3 luni.

(2) Suspendarea licenței de funcționare a societății de detectivi particulari sau a cabinetului individual de detectivi particulari precum  și revocarea deciziei  de suspendare a licenței se dispun în toate cauzele de  organul în a cărui atribuție intră acordarea licenței de funcționare.

ART. 21
(1) Atribuțiile privind controlul aplicării Legii 329/2004 și a exercitării profesiei de detectiv particular în condițiile prevăzute de Lege, precum si constatarea contraventiilor si aplicarea sanctiunilor revin politistilor anume desemnati de IGPR. 
(2) Impotriva procesului verbal de constatare a savârșirii faptelor prevăzute la art. 17 si art. 18 se poate depune contestatie la IGPR, în scris, în termen de 15 zile de la data intocmirii acestuia.

(3) Soluționarea contestațiilor revine unei Comisii instituite la nivelul IGPR, constituita din 5 persoane, dintre care 2 reprezentanti din partea IGPR si 3 reprezentanti ai asociatiei profesionale de profil, legal constituita.

ART. 22
  Prevederile Ordonanţei Guvernului nr. 2/2001  privind regimul juridic al contravenţiilor, aprobatã cu modificãri şi completãri prin Legea nr. 180/2002 , cu modificãrile şi completãrile ulterioare, cu excepţia art. 28 şi 29, se aplica şi contravenţiilor prevãzute de prezenta lege.

ART. 23
  (1) Încãlcarea obligaţiilor prevãzute la art. 15 alin. (1) lit. a)-e) atrage şi suspendarea atestatului de detectiv particular sau, dupã caz, a licenţei de funcţionare a societãţii specializate ori a cabinetului individual de detectivi particulari, pe o perioada de 3 luni.
  (2) Atestatul de detectiv particular sau, dupã caz, licenta de funcţionare a societãţii specializate ori a cabinetului individual de detectivi particulari se anuleazã dacã, într-un interval de un an de la data la care a expirat termenul de suspendare a atestatului sau a licenţei, este sãvârşitã din nou una dintre faptele care atrag mãsura suspendãrii.
ART. 24
  (1) Mãsurile prevãzute la art. 23 referitoare la suspendarea sau anularea atestatului de detectiv particular se dispun de cãtre IGPR.
 
 (2) Suspendarea sau anularea licenţei de funcţionare a societãţii specializate ori a cabinetului individual de detectivi particulari se dispune, în condiţiile prezentei legi, de cãtre Inspectoratul General al Poliţiei Romane.
CAPITOLUL V
Dispoziţii finale
ART.  25 – se elimina
Atributiunile prevazute in acest articol au fost cumulate cu cele de la art. 21
ART.  26
(1) Asociația Națională a Detectivilor din Romania si Asociatiile profesionale acreditate conform prezentei legi, vor ține evidența tuturor detectivilor atestați, a societăților specializate si a cabinetelor individuale de detectivi particulari.

(2) Asociației Naționale a Detectivilor din Romania si Asociatiilor profesionale recunoscute conform prevederilor prezentei legi, le revine  obligația de înființa Tabloul Național al detectivilor particulari atestați, precum și Tabloul Național al evidenței licențelor acordate societăților specializate de detectivi particulari și cabinetelor individuale.

ART.  27
  Nomenclatorul de activitãţi din economia națională se completeazã cu activitatea de detectiv particular.

 ART. 28
(1) Prevederile prezentei legi se completeazã cu dispoziţiile legale privind recunoaşterea diplomelor şi calificarilor profesionale pentru profesiile reglementate din România.
(2) Documentele necesare pentru dobândirea calitãţii de detectiv particular, altele decât cele prevãzute la alin. (1), eliberate cetãţenilor statelor membre ale Uniunii Europene sau aparţinând Spaţiului Economic European, de cãtre autoritãţile statului de origine sau de provenienta, sunt recunoscute în condiţiile legii.
    
ART.  29
(1) Prezenta lege intră în vigoare la 90 de zile de la publicarea în Monitorul Oficial al României, Partea I.
(2) În 60 de zile de la publicare, Inspectoratul General al Poliţiei Romane va elabora proiectul normelor de aplicare a prezentei legi, pe care îl va supune aprobãrii Guvernului.

